117. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. οικ. V8.5924 της 10 Ιουλ./9 Αυγ. 1995 (ΦΕΚ Β΄ 700) (Διόρθ. Σφαλ. ΦΕΚ Β΄ 890 25/10/1995) Νοσηλεία στο εξωτερικό των ασφαλιζομένων του Δημοσίου. Έχοντας υπόψη τις διατάξεις: 1.Του Β.Δ./τος 665/62 άρθρ. 6 (ΦΕΚ Α΄/167/62). 2.Του Ν. 1759/88 άρθρ. 39 (ΦΕΚ Α΄/50/88). 3.Του Ν. 2194/94 άρθρ. 5 παρ. (ΦΕΚ Α΄/34/94). 4.Την αριθ. ΔΥ3α/οικ. 370/94 κοινή απόφαση του Πρωθυπουργού και του Υπουργού ΥγείαςΠρόνοιας και Κοινωνικών Ασφαλίσεων (ΦΕΚ Β΄/550/94) περί μεταβιβάσεως αρμοδιοτήτων στους Υφυπουργούς, αποφασίσαμε: Προϋποθέσεις – Διαδικασία Άρθρ.1.-1.Σε εξαιρετικά σοβαρές περιπτώσεις, επιτρέπεται η νοσηλεία, αγωγή ή η τοποθέτηση προθέσεων σε θεραπευτικά κέντρα του εξωτερικού, στους ασφαλισμένους του Δημοσίου, για τους οποίους ισχύουν οι διατάξεις του Β.Δ/τος 665/62, όπως τροποποιήθηκαν και συμπληρώθηκαν μεταγενέστερα, καθώς και αυτών που υπάγονται στις διατάξεις του ιδίου Β.Δ/τος. 2.Η κατά τ’ ανωτέρω νοσηλεία παρέχεται, εφόσον οι ασφαλισμένοι πάσχουν από σοβαρό νόσημα ή έχουν υποστεί βλάβη, των οποίων η διάγνωση ή η θεραπεία ή η αποκατάσταση δεν μπορεί να αντιμετωπισθεί στην Ελλάδα, επειδή δεν υπάρχουν τα κατάλληλα επιστημονικά μέσα, ή απαιτείται νέα μέθοδος θεραπείας ή διάγνωσης που ακόμα δεν έτυχε εφαρμογής στην ημεδαπή ή το συγκεκριμένο περιστατικό δεν μπορεί να αντιμετωπισθεί έγκαιρα στην Ελλάδα και η τυχόν καθυστέρηση της αντιμετώπισής του θέτει σε κίνδυνο τη ζωή του ασφαλισμένου. 3.Η έγκαιρη μετάβαση στο εξωτερικό για νοσηλεία, παρέχεται με απόφαση του Υπουργού Υγείας, Πρόνοιας και Κοινωνικών Ασφαλίσεων που εκδίδεται μετά από προηγούμενη αιτιολογημένη γνωμάτευση των Ειδικών Υγειονομικών Επιτροπών Αθηνών για όλη την Ελλάδα και Θεσσαλονίκης για όσους  διαμένουν στην Μακεδονία και τη Θράκη. Η σύσταση και λειτουργία των εν λόγω επιτροπών προβλέπεται από τις διατάξεις της παρ. 9 του άρθρ. 2 του Νόμ. 2194/94. Οι απορριπτικές γνωματεύσεις των Ειδικών Υγειονομικών Επιτροπών είναι δεσμευτικές για τον Υπουργό Υγείας, Πρόνοιας και Κοινωνικών Ασφαλίσεων. 4.Στις ανωτέρω γνωματεύσεις, πρέπει να αναφέρονται απαραίτητα: α)Το είδος του νοσήματος ή της βλάβης. β)Οι συγκεκριμένοι λόγοι, κατά τα αναφερόμενα στην παρ. 2 για τους οποίους επιβάλλεται η μετάβαση στο εξωτερικό για νοσηλεία, και γ)Η χώρα στην οποία θα παρασχεθεί η νοσηλεία, ή και το συγκεκριμένο νοσηλευτικό κέντρο σε εξειδικευμένες περιπτώσεις. 5.Δεν αναγνωρίζεται, σε καμιά περίπτωση η νοσηλεία στο εξωτερικό, εφόσον το συγκεκριμένο περιστατικό αντιμετωπίζεται πλήρως στην Ελλάδα, ή δεν μπορεί να αντιμετωπισθεί σε οποιοδήποτε Κέντρο του εξωτερικού, ή αντιμετώπισή του σε χώρα του εξωτερικού είναι ακόμα σε πειραματικό στάδιο. Τα ανωτέρω θα πρέπει να αναφέρονται ρητά στις γνωματεύσεις των ειδικών Υγειονομικών Επιτροπών. 6.Η έγκριση για νοσηλεία, παρέχεται για τη χώρα ή και το νοσηλευτικό ίδρυμα που γνωματεύει η Ειδική Υγειονομική Επιτροπή. Στην περίπτωση που το Κράτος έχει συνάψει ειδική σύμβαση ή έχει αποδεχθεί ειδικό τιμολόγιο με συγκεκριμένο νοσηλευτικό κέντρο της χώρας για την οποία έχει γίνει η έγκριση, θα καταβάλλεται το ποσό που έχει ορισθεί στη συμφωνία. Εφόσον ο ασφαλισμένος επιθυμεί να νοσηλευθεί σε άλλο νοσηλευτικό κέντρο της ίδιας ή άλλης χώρας, τότε το Δημόσιο καλύπτει μόνο τη δαπάνη εκείνη που καθορίζεται με την ειδική σύμβαση ή το ειδικό τιμολόγιο. 7.Ειδικότερα η νοσηλεία στις Ηνωμένες Πολιτείες της Αμερικής (Η.Π.Α.) και στον Καναδά, εγκρίνεται εξ ολοκλήρου σε βάρος του Δημοσίου μόνο στην περίπτωση που το συγκεκριμένο περιστατικό δεν αντιμετωπίζεται σε οποιαδήποτε άλλη χώρα. Στην περίπτωση αυτή, η αναγκαιότητα της νοσηλείας, θα πρέπει να αιτιολογείται σαφώς και επαρκώς, τόσο στη γνωμάτευση του θεράποντα γιατρού της αντίστοιχης με την πάθηση ειδικότητας, όσο και σ’ αυτή της Ειδικής Υγειονομικής Επιτροπής, στην οποία θα αναφέρεται απαραίτητα και το συγκεκριμένο εξειδικευμένο νοσηλευτικό κέντρο στο οποίο θα παρασχεθεί η νοσηλεία. 8.Αν το συγκεκριμένο περιστατικό, αντιμετωπίζεται μεν σε άλλη χώρα, αλλά λόγω της σοβαρότητάς του, ο ασφαλισμένος επιθυμεί να νοσηλευτεί στις Η.Π.Α. ή στον Καναδά, είναι δυνατή η έγκριση νοσηλείας στις χώρες αυτές. Στην προκείμενη όμως περίπτωση, το Δημόσιο βαρύνεται  (Μετά τη σελ. 420,0908)  Σελ. 420,0909 Τεύχος 1348 Σελ. 19 Ιατροφαρμακευτική-Νοσοκομειακή περίθαλψη-΄Εξοδα κηδείας 2.Ζ.η.116-117 μόνο με το 30% επί της δαπάνης νοσηλείας και επί των εξόδων ταξιδίου και διαμονής, το δε επιπλέον ποσό βαρύνει εξολοκλήρου τον ασφαλισμένο. Εφόσον όμως, για τη συγκεκριμένη περίπτωση, το Δημόσιο έχει συνάψει ειδική σύμβαση ή έχει αποδεχθεί ειδικό τιμολόγιο με νοσηλευτικό κέντρο άλλης χώρας, πλην των Η.Π.Α. και του Καναδά, τότε καταβάλλεται από το Δημόσιο μόνο η δαπάνη που καθορίζεται με την ειδική σύμβαση ή το ειδικό Τιμολόγιο. Και στην περίπτωση αυτή, το Δημόσιο επιβαρύνεται με το 30% επί της δαπάνης ταξιδίου και διαμονής. Η δαπάνη για τη νοσηλεία των περιπτώσεων της παρούσης παραγράφου, καταβάλλεται εξ ολοκλήρου από τον ασφαλισμένο νοσηλευτικό κέντρο που πραγματοποιήθηκε η νοσηλεία και του αποδίδεται, εκ των υστέρων, η αντίστοιχη κατά περίπτωση δαπάνη, αφού υποβάλλει αρμοδίως τα νόμιμα δικαιολογητικά. 9.Στην περίπτωση που ο ασθενής αναχωρήσει για νοσηλεία στο εξωτερικό κατεπειγόντως και χωρίς τη διαδικασία προέγκρισης που προβλέπεται από τα οριζόμενα στην παρ. 3, γιατί οποιαδήποτε καθυστέρηση θα έθετε σε άμεσο κίνδυνο τη ζωή του ή θα προκαλούσε ανήκεστη βλάβη της υγείας του, είναι δυνατή η εκ των υστέρων έγκριση της νοσηλείας του. Εν προκειμένω η άμεση και κατεπείγουσα αναχώρηση του ασθενή στο εξωτερικό για νοσηλεία, πρέπει απαραίτητα να πιστοποιείται με ιατρική γνωμάτευση (του θεράποντα) γιατρού αντίστοιχης με την πάθηση ειδικότητας, στην οποία θα πρέπει να επισημαίνεται απαραίτητα και η αδυναμία αντιμετώπισης της νοσηλείας στην ημεδαπή κατά τα οριζόμενα στην παρ. 2. Η αίτηση του ασφαλισμένου με τη γνωμάτευση του θεράποντα γιατρού, πρέπει να υποβληθούν στην αρμόδια υπηρεσία, ει δυνατόν πριν την αναχώρηση του ασθενούς ή οπωσδήποτε αμέσως μετά από αυτή, ώστε να κινηθεί η διαδικασία έγκρισης ή μη της νοσηλείας. Συγχρόνως με την εισαγωγή του στο νοσηλευτικό ίδρυμα της αλλοδαπής, πρέπει να αποσταλεί στην αρμόδια υπηρεσία αναλυτική ιατρική γνωμάτευση, θεωρημένη από το οικείο Ελληνικό Προξενείο και νόμιμα μεταφρασμένη στην ελληνική γλώσσα, στην οποία θα περιγράφεται λεπτομερώς η διαγνωσθείσα πάθηση και θα πιστοποιείται η κατεπείγουσα εισαγωγή και νοσηλεία. Σε ό,τι αφορά τη χώρα νοσηλείας και το ύψος της δαπάνης που καταβάλλεται από το Δημόσιο, ισχύουν οι προϋποθέσεις και οι περιορισμοί που αναφέρονται στις παραγράφους 6, 7 και 8. Σελ.420,0910 Τεύχος 1348 Σελ. 20 10.Αν σε ασφαλισμένο που βρίσκεται προσωρινά και για οποιοδήποτε λόγο στο εξωτερικό, προσφερθούν υγειονομικές υπηρεσίες λόγω βίαιου, αιφνίδιου και αναπότρεπτου συμβάντος, αναγνωρίζεται εκ των υστέρων η γενόμενη νοσηλεία, ύστερα από γνωμάτευση της οικείας ειδικής Υγειονομικής Επιτροπής, στην οποία θα αιτιολογείται απαραίτητα, η αναγκαιότητα της άμεσης και επιβεβλημένης νοσηλείας. 11.Για σοβαρές περιπτώσεις, για τις οποίες δεν συντρέχουν οι προϋποθέσεις της παρ. 2, είναι δυνατή η έγκριση μετάβασης στο εξωτερικό για νοσηλεία, μετά προηγούμενη γνωμάτευση της οικείας Ειδικής Υγειονομικής Επιτροπής, στην οποία θα πρέπει να επισημαίνεται η σοβαρότητα της νόσου. Εν προκειμένω, αναγνωρίζεται σε βάρος του Δημοσίου, μόνο η δαπάνη για νοσοκομειακή (κλειστή) νοσηλεία και μέχρι του ποσού εκείνου, με το οποίο θα επιβαρυνόταν το Δημόσιο αν η νοσηλεία γινόταν στην Ελλάδα και με βάση το Τιμολόγιο Κρατικού Νοσοκομείου που ισχύει, κατά το χρόνο της νοσηλείας. Το ποσό αυτό, μπορεί  να προσαυξηθεί μέχρι του ύψους που καθορίζεται από της ισχύουσας εκάστοτε διάταξης, αποδίδεται δε στον ασφαλισμένο εκ των υστέρων, αφού εξοφλήσει ο ίδιος τη σχετική δαπάνη νοσηλείας του και υποβάλλει αρμοδίως τα νόμιμα δικαιολογητικά. 12.Αν σε ασφαλισμένο του Δημοσίου μόνιμα εγκατεστημένο στο εξωτερικό, περί των οποίων οι διατάξεις του άρθρ. 6 παρ. 1 εδάφ. γ΄ του Β.Δ/τος 665/62 προσφερθούν υγειονομικές υπηρεσίες λόγω βίαιου, αιφνίδιου και αναπόφευκτου συμβάντος, αναγνωρίζεται εκ των υστέρων η γενομένη νοσηλεία, ύστερα από γνωμάτευση της Ειδικής Υγειονομικής Επιτροπής Αθηνών, στην οποία θα αιτιολογείται απαραίτητα, η αναγκαιότητα της άμεσης και επείγουσας νοσηλείας. Εφόσον όμως, το περιστατικό της νοσηλείας του δεν ήταν έκτακτο και επείγον, αναγνωρίζεται η δαπάνη νοσηλείας και μέχρι του ποσού εκείνου με το οποίο θα επιβαρυνόταν το Δημόσιο, αν η νοσηλεία του γινόταν στην Ελλάδα και με βάση το τιμολόγιο που ισχύει στην ημεδαπή κατά το χρόνο της νοσηλείας του. 2.Ζ.η.117 Ιατροφαρμακευτική-Νοσοκομειακή περίθαλψη-΄Εξοδα κηδείας 13.Για τους ασφαλισμένους του Δημοσίου που βρίσκονται στο εξωτερικό για υπηρεσία ή εκπαιδευτική άδεια εφαρμόζονται ως προς τις παροχές οι διατάξεις της παρ. 1 του άρθρ. 6 του Β.Δ/τος 665/62. Οι παροχές αυτές καλύπτονται με το κρατικό τιμολόγιο που ισχύει, κατά το χρόνο νοσηλείας, στη συγκεκριμένη χώρα που βρίσκεται ο ασφαλισμένος. Δικαιολογητικά Άρθρ.2.-1.Για την έγκριση νοσηλείας στο εξωτερικό των περιπτώσεων του προηγούμενου άρθρου αυτής της απόφασης, απαιτούνται κατά περίπτωση, τα πιο κάτω δικαιολογητικά: α)περιπτώσεις μεταβάσεων (παρ. 1 έως και 8). -Αίτηση του ασφαλισμένου. -Γνωμάτευση γιατρού, αντίστοιχης με την πάθηση ειδικότητας, κατά προτίμηση διευθυντού κλινικής κρατικού νοσοκομείου ή πανεπιστημιακής κλινικής, στην οποία θα περιγράφεται λεπτομερώς η πάθηση του ασφαλισμένου και αιτιολογείται πλήρως η ανάγκη μετάβασης στο εξωτερικό για νοσηλεία κατά τα οριζόμενα ειδικότερα στην παρ. 2 του άρθρ. 1 αυτής της απόφασης. Ο ασφαλισμένος υποχρεούται να προσκομίσει και οποιοδήποτε άλλο στοιχείο έχει στη διάθεσή του (ακτινογραφία, παρακλινικές εξετάσεις κ.λπ.) που θα υποβοηθήσει την ειδική Υγειονομική Επιτροπή να γνωματεύσει σχετικά. β)Περιπτώσεις κατεπείγουσας αναχώρησης (παρ. 9). -Αίτηση του ασφαλισμένου. -Γνωμάτευση γιατρού, αντίστοιχης με την πάθηση ειδικότητας, κατά προτίμηση διευθυντού κλινικής κρατικού νοσοκομείου ή πανεπιστημιακής κλινικής, στην οποία θα περιγράφεται λεπτομερώς η πάθηση του ασφαλισμένου και θα αιτιολογείται πλήρως η ανάγκη της άμεσης και κατεπείγουσας αναχώρησής του στο εξωτερικό για νοσηλεία, γιατί οποιαδήποτε καθυστέρηση θα έθετε σε άμεσο κίνδυνο τη ζωή του ή θα προκαλούσε ανήκεστη βλάβη της υγείας του, κατά τα οριζόμενα, ειδικότερα στην παρ. 9 του άρθρ. 1 αυτής της απόφασης. -Γνωμάτευση του νοσηλευτικού κέντρου του εξωτερικού, στην οποία θα περιγράφεται λεπτομερώς η πάθηση και το ιστορικό της νοσηλείας, θεωρημένη από το οικείο Ελληνικό Προξενείο και νόμιμα μεταφρασμένη στην Ελληνική γλώσσα. γ)Περιπτώσεις γενόμενης νοσηλείας (παρ. 10). -Αίτηση του ασφαλισμένου. -Ιατρική γνωμάτευση ή ιστορικό της γενομένης νοσηλείας του θεραπευτικού κέντρου του εξωτερικού, από την οποία θα προκύπτει η άμεση, κατεπείγουσα και αναπότρεπτη προσφορά υγειονομικών υπηρεσιών λόγω βιαίου και αιφνιδίου συμβάντος. -Εξοφλητικές αποδείξεις ή τιμολόγια παροχής υπηρεσιών. -Συγκεντρωτική κατάσταση δαπανών. Η ιατρική γνωμάτευση ή το ιστορικό της γενομένης νοσηλείας και οι εξοφλητικές αποδείξεις ή τα τιμολόγια παροχής υπηρεσιών, πρέπει να είναι θεωρημένα από το οικείο Ελληνικό προξενείο και νόμιμα μεταφρασμένα στην Ελληνική γλώσσα. δ)Περιπτώσεις της παρ. 11. -Αίτηση του ασφαλισμένου. -Γνωμάτευση γιατρού, αντίστοιχης με την πάθηση ειδικότητας κατά προτίμηση διευθυντού κλινικής κρατικού νοσοκομείου ή πανεπιστημιακής κλινικής, στην οποία περιγράφεται λεπτομερώς η πάθηση του ασφαλισμένου και θα επισημαίνεται, λόγω της σοβαρότητάς της, η ανάγκη καλύτερης αντιμετώπισής της στο εξωτερικό. ε.Περιπτώσεις γενομένης νοσηλείας μονίμως εγκατεστημένων στο εξωτερικό (παρ. 12) και των ευρισκομένων εκεί για υπηρεσία ή εκπαιδευτική άδεια (παρ. 13). -Τα καθοριζόμενα με τις σχετικές εγκυκλίους της διεύθυνσης υγειονομικής περίθαλψης των ασφαλισμένων του Δημοσίου δικαιολογητικά. 2.Τα δικαιολογητικά των παρ. α, β, γ και δ του άρθρ. 2 αυτής της απόφασης, υποβάλλονται στη διεύθυνση υγειονομικής περίθαλψης των ασφαλισμένων του Δημοσίου του Υπουργείου Υγείας, Πρόνοιας και Κοινωνικών Ασφαλίσεων, η οποία στη συνέχεια και διαβιβάζει στην οικεία Ειδική Υγειονομική Επιτροπή, αφού προηγουμένως διαπιστώσει ότι συντρέχουν, κατά περίπτωση, οι νόμιμες προϋποθέσεις, για την αναγνώριση της νοσηλείας στο εξωτερικό. Η επιτροπή, ύστερα από λεπτομερή εξέταση των στοιχείων του φακέλου του ασθενή, γνωματεύει υπέρ της εγκρίσεως ή μη της νοσηλείας στο εξωτερικό κατά περίπτωση, εκδίδοντας πλήρως αιτιολογημένη γνωμάτευση, είτε αυτή είναι εγκριτική είτε αρνητική. Στην ίδια γνωμάτευση καθορίζεται ο πιθανός χρόνος νοσηλείας ή αγωγής, η ανάγκη εγκρίσεως συνοδού ή δότη σε περιπτώσεις μεταμοσχεύσεων ή και των δύο και η διάρκεια παραμονής τους στο εξωτερικό, καθώς και ο τρόπος μεταφοράς του ασθενούς κατά περίπτωση. Εφόσον, από τα στοιχεία που έχει στη διάθεσή της η Ειδική Υγειονομική Επιτροπή, δεν μπορεί να γνωματεύσει για την συγκεκριμένη περίπτωση, μπορεί να ζητάει συμπληρωματικά στοιχεία ή και να παραπέμπει τον ασθενή για περαιτέρω εξέταση σε ειδικά νοσηλευτικά ιδρύματα της ημεδαπής. Η γνωμάτευση της Επιτροπής, αποστέλλεται στην ανωτέρω διεύθυνση του Υπουργείου για την έκδοση, στη συνέχεια, της εγκριτικής ή μη απόφασης του Υπουργού Υγείας, Πρόνοιας και Κοινωνικών Ασφαλίσεων, η οποία κοινοποιείται, σε κάθε περίπτωση στον ασφαλισμένο και εφόσον είναι εγκριτική και στην οικεία Ελληνική προξενική αρχή της χώρας που θα παρασχεθεί η νοσηλεία. (Μετά τη σελ. 420,0910)  Σελ. 420,0911 Τεύχος 1348 Σελ. 21 Ιατροφαρμακευτική-Νοσοκομειακή περίθαλψη-΄Εξοδα κηδείας 2.Ζ.η.117 Παροχές – Αναγνώριση δαπανών Άρθρ.3.-1.Για τη νοσηλεία των ασφαλισμένων του Δημοσίου στο εξωτερικό, αναγνωρίζονται οι δαπάνες: α.Για τη νοσηλεία τους ως εσωτερικών ασθενών σε θεραπευτικά κέντρα. Στην προκειμένη περίπτωση αναγνωρίζεται κάθε δαπάνη που έχει σχέση με τη θεραπεία της συγκεκριμένης νόσου, την αγωγή ή την εφαρμογή των αναγκαίων προθέσεων για την αποκατάσταση της οργανικής βλάβης ή της επαγγελματικής ικανότητας του ασφαλισμένου. β.Για τη νοσηλεία ως εξωτερικών ασθενών, αναγνωρίζεται κάθε δαπάνη που έχει σχέση με τη θεραπεία της συγκεκριμένης νόσου, την αγωγή ή την εφαρμογή των αναγκαίων προθέσεων που δεν είναι δυνατή η κατασκευή και η εφαρμογή τους στην Ελλάδα, την αγορά των φαρμάκων που αναλώνονται κατά τη διάρκεια των παρακλινικών εξετάσεων και ειδικών θεραπειών. γ.Στις περιπτώσεις μεταμόσχευσης οργάνων, αναγνωρίζονται και οι δαπάνες περίθαλψης του δότη, όπου απαιτείται, καθώς και η δαπάνη προμήθειας των μοσχευμάτων. δ.Για τη μετάβαση και επιστροφή του ασθενή και του τυχόν συνοδού ή και δότη. ε.Για τη διαμονή του ασθενή και του τυχόν συνοδού ή και δότη σε ξενοδοχείο Γ΄ ή Δ΄ κατηγορίας. στ.Για ημερήσια διατροφή καθενός από τα παραπάνω πρόσωπα, αναγνωρίζεται ποσό που καθορίζεται από τις ισχύουσες κάθε φορά διατάξεις και σε περιπτώσεις που προβλέπεται τέτοια δαπάνη. 2.Στις περιπτώσεις νοσηλείας στο εξωτερικό των ασφαλισμένων του Δημοσίου της παρ. 3 του άρθρ. 1 αυτής της απόφασης, αναγνωρίζεται μόνο η δαπάνη νοσηλείας ως εσωτερικών ή εξωτερικών ασθενών, όχι όμως και αυτή των εξόδων μετάβασης και επιστροφής και διαμονής στο ξενοδοχείο. 3.Στις περιπτώσεις θανάτου στο εξωτερικό των νοσηλευομένων σύμφωνα με τις διατάξεις, των παρ. 1, 2 και 3 του άρθρ. 1 αυτής της απόφασης, ή του δότη αυτών, αναγνωρίζονται σε βάρος του Δημοσίου η δαπάνη για την ταρίχευση, την προμήθεια φερέτρου μέσης κατηγορίας και την μεταφορά της σωρού στην Ελλάδα. 4.Ο ασφαλισμένος, προτού αναχωρήσει για το εξωτερικό, μπορεί να ζητήσει με αίτησή του προς τη διεύθυνση υγειονομικής περίθαλψης των ασφαλισμένων του Δημοσίου, να του αποδοθούν τα έξοδα μετάβασης και επιστροφής, τόσο του ίδιου όσο και αυτά του τυχόν συνοδού ή και δότη, προσκομίζοντας στην ανωτέρω διεύθυνση βεβαίωση ναύλου της Ολυμπιακής Αεροπορίας. Σελ. 420,0912 Τεύχος 1348 Σελ. 22 Στην περίπτωση που ο ασφαλισμένος καταβάλλει εξ ιδίων τα έξοδα μετάβασής του και επιστροφής και του τυχόν συνοδού ή και δότη, προκειμένου να του αποδοθεί, μετά την επιστροφή του στην Ελλάδα, η σχετική δαπάνη, πρέπει να υποβάλλει στην αρμόδια διεύθυνση, τα αποκόμματα των εισιτηρίων, εξοφλητική απόδειξη της Ολυμπιακής Αεροπορίας και αναλυτικό ιατρικό της γενομένης νοσηλείας θεωρημένο από το οικείο Ελληνικό προξενείο και μεταφρασμένο νόμιμα στην Ελληνική γλώσσα. Στην προκειμένη περίπτωση, η εξόφληση της αξίας των εισιτηρίων, λαμβάνει χώρα μετά την απόδοση του λογαριασμού της νοσηλείας από το οικείο Ελληνικό προξενείο. Το ποσό της συμμετοχής που βαρύνει κατά περίπτωση τον ασφαλισμένο, στις δαπάνες νοσηλείας του στο εξωτερικό, είναι αυτό που καθορίζεται από τις ισχύουσες κάθε φορά διατάξεις. Διαδικασία απόδοσης Άρθρ.4.-1.Οι δαπάνες νοσηλείας στο εξωτερικό των ασφαλισμένων του Δημοσίου, βαρύνουν τον προϋπολογισμό του Υπουργείου Υγείας, Πρόνοιας και Κοινωνικών Ασφαλίσεων, η δε διαδικασία διακίνησης, απόδοσης και εξόφλησης των σχετικών λογαριασμών, διέπεται από τις διατάξεις του Ν.Δ. 321/69 «περί Δημοσίου Λογιστικού». Άρθρ.5.-1.Κάθε άλλη ρύθμιση, αντίθετη με τα καθοριζόμενα στην απόφαση αυτή, παύει να ισχύει. 2.Η απόφαση αυτή δεν συνεπάγεται πρόσθετη οικονομική επιβάρυνση για το Δημόσιο, να δημοσιευθεί στην Εφημερίδα της Κυβερνήσεως και θα ισχύσει από 1.10.1995. 